
Διαχείριση αρνητικών συναισθημάτων στη καθημερινότητά μας

Παρουσίαση-συζήτηση στην Κοινο_Τοπία με τη Δήμητρα Τσατσούρη 
Η Εταιρεία Κοινωνικής Δράσης και Πολιτισμού ΚΟΙΝΟ_ΤΟΠΙΑ www.koinotopia.gr στα πλαίσια των δραστηριοτήτων της για την Προαγωγή της Υγείας και της ποιότητας της ζωής οργανώνει εκδήλωση-συζήτηση με θέμα: Διαχείριση αρνητικών συναισθημάτων στη καθημερινότητά μας. Η παρουσίαση ‘‘αφορμή για συζήτηση’’ θα γίνει από τη Ρεφλεξολόγο και Συμπληρωματική θεραπεύτρια Δήμητρα Τσατσούρη https://www.metamorfosis.center/ στον πολυχώρο της Κοινο_Τοπίας, Καραϊσκάκη 139, ισόγειο, μεταξύ Γεροκωστοπούλου και Πατρέως τη Δευτέρα 5 Οκτωβρίου στις 8μμ με ελεύθερη είσοδο. 
Οι ενδιαφερόμενοι μπορούν να συμμετάσχουν μόνο με δήλωση συμμετοχής στο 2610.622250 Δευτέρα, Τρίτη, Τετάρτη 11-2μμ και Πέμπτη, Παρασκευή 7-9μμ - τις άλλες ώρες στο 2610.277171 και αποδοχή των κανόνων όπως ορίζει ο Εθνικός Οργανισμός Δημόσιας Υγείας (ΕΟΔΥ). Λόγω του περιορισμένου αριθμού θα ισχύσει σειρά προτεραιότητας στις δηλώσεις. 
Μέσα από την παρουσίαση με στοιχεία και παραδείγματα και τη χρήση εποπτικού υλικού οι συμμετέχοντες θα έχουν τη δυνατότητα να ενημερωθούν και προβληματιστούν σε βασικά ερωτήματα που τίθενται στην καθημερινότητα του σύγχρονου ανθρώπου σχετικά με την υγεία και την ποιότητα της ζωής του.
Τα συναισθήματά μας, αποτελούν αναπόσπαστο κομμάτι του εαυτού μας και κατ’ επέκταση της ποιότητας της ζωής μας. Δείχνουν πως βιώνουμε την κάθε στιγμή μας.

Επιστημονικές μελέτες έχουν δείξει ότι συναισθήματα όπως ο θυμός, η θλίψη, ο φόβος, η ζήλια, η ενοχή και το άγχος, επηρεάζουν τη λειτουργία του ανοσοποιητικού μας συστήματος και γινόμαστε ευάλωτοι στην ασθένεια και τη νοητική σύγχυση.

Πολλά γεγονότα στη ζωή, μας φέρνουν αντιμέτωπους με αρνητικές ψυχολογικές καταστάσεις, οι οποίες μας κάνουν δυστυχισμένους και τη ζωή μας δυσάρεστη. Μας εμποδίζουν να σκεφτόμαστε και να συμπεριφερόμαστε λογικά και να βλέπουμε αντικειμενικά τις καταστάσεις. Δε μπορούμε πολλές φορές να αποφύγουμε τα συμβάντα αλλά μπορούμε να επιλέξουμε τον τρόπο που θα τα αντιμετωπίσουμε.

Τα αρνητικά συναισθήματα είναι σύνθετες αντιδράσεις είναι υποσυνείδητοι συγκινησιακοί μηχανισμοί. Είναι σημαντικό να κατανοήσουμε αυτούς τους μηχανισμούς, να μάθουμε τον τρόπο να χειριζόμαστε τα συναισθήματά μας, σωστά και εποικοδομητικά και όχι να μας κυριεύουν και να τα στρέφουμε εναντίον μας. Να γνωρίσουμε πώς να μεταμορφώνουμε τα αρνητικά πρότυπα ζωής και σκέψης σε θετικά. Να έχουμε τη διάθεση να εργαστούμε με τον εαυτό μας και τις καταστάσεις που δε μας επιτρέπουν να έχουμε χαρά.

Η διατήρηση της καλής υγείας και ευεξίας είναι στάση ζωής. Είναι μια διαδικασία αυτοανάλυσης που οδηγεί στην αυτοβελτίωση με τελικό στόχο την ελευθερία.

